Kjell Erfjord

Kjell Erfjord (født 24. juli 1940) er tidligere ordfører i Lund kommune i Rogaland. Erfjord representerer Kristelig Folkeparti og har vært medlem av Lund kommunestyre i 36 år. I halvparten av disse har han vært ordfører. Da han ble tildelt Kongens fortjenstmedalje i gull 7. juni 2007, sa fylkesmann Tora Aasland at han hadde utvist uvanlig stort samfunnsengasjement, ikke minst i arbeidet for å inkludere funksjonshemmede i samfunnet. 

Erfjord begynte som lærer på Lundheim folkehøgskole i 1963. Siden ble han rektor på folkehøgskolen. Han har også vært medlem i Folkehøgskolerådet. Han har vært fylkesvaraordfører i Rogaland i ti år og vararepresentant til Stortinget i tre perioder.  I tillegg har han hatt en rekke verv innen Den norske kirke. 

 Referanser 

 Eksterne lenker 

  Kongens gull til Kjell Erfjord



Kategori:KrF-ordførere i Rogaland
Kategori:Ordførere i Lund
Kategori:Kongens fortjenstmedalje i gull
Kategori:Vararepresentanter til Stortinget